
1. Вовед 
Основна цел на процесот на ПВР е да обезбеди министрите и Владата на Република Северна Македонија да добијат релевантни и точни информации за ефектите од можните начини за решавање на прашањето и за предложениот начин за постигнување на целта заради која се предлага предлогот на закон.

          Проценката на влијанието на регулативата (ПВР) преставува интегрален дел во процесот на подготовка на закони.   Квалитетното спроведување на процесот на ПВР придонесува кон ефективно и ефикасно спроведување на законите, а со тоа и остварување на политиките на Владата на Република Северна Македонија. 

          Министерството за јавна администрација (МЈА) како надлежно министерство за управување на процесот на регулаторна реформа редовно ја следи примената, спроведувањето и почитувањето на Методологијата за проценка на влијание на регулативата и врши редовна проверка на сите предлог закони кои се доставуваат во Владина постапка за разгледување, за тоа дали се објавуваат на Единствениот национален електронски регистар на прописи (ЕНЕР). За наодите од овие активности редовно се информира Владата на Република Северна Македонија.

          Целта на овој Извештај е да даде годишен преглед на спроведувањето на процесот и Методологијата за ПВР, како и наоди и препораки за негово унапредување.

            Согласно податоците добиени од страна на Генералниот секретаријат на Владата на Република Северна Македонија, во Извештајот е даден Годишен преглед на почитувањето на постапката за ПВР за 193[footnoteRef:1] предлог закони утврдени од Владата на Република Северна Македонија за секое министерство поединечно и тоа: дали законите содржат Извештај за ПВР, дали Нацрт извештајот за ПВР е доставен на мислење до МЈА, за почитување на обврската за објавување на законите на ЕНЕР, колкав процент од законите се објавени на ЕНЕР и како законите се објавуваат на ЕНЕР. Исто така, текстот содржи информации за организацијата и управувањето на процесот од страна на Министерството за јавна администрација. [1:  од страна на Владата на Република Северна Македонија во 2024 година се усвоени 193 предлог закони од кои 104 не подлежат на процесот на ПВР.] 



· Континуиран процес кој овозможува да се анализираат причините за воведување на конкретни мерки, да се утврдат можните опции за постигнување на целта, да се испитаат и разберат последиците од предложените мерки и да се вклучат засегнатите страни во сите фази од процесот и
· Алатка која овозможува анализирање на можните трошоци и придобивки, како и ризиците кои би можеле да имаат влијание врз граѓаните, економијата, деловните субјекти и општеството во целина.
ПВР ИМА ДВОЈНА УЛОГА 

2. Правна рамка за спроведување на проценка на влијанието на регулативата и случаите на отстапувања 

ПВР е процес за систематско утврдување и проценување на очекуваните влијанија од предлог-регулативите преку користење на конзистентни аналитички методи. ПВР претставува компаративен процес кој се заснова на дефинирање на целите кои треба да се постигнат со регулативата и изнаоѓање на можните начини за нивно постигнување за да може систематски да се избере најефективниот и најефикасниот начин за постигнување на целта на предлог-регулативата. 

Правната рамка преку која треба да се обезбеди квалитетен процес на подготвување на закони, подзаконска регулатива и стратешки документи ја сочинуваат следниве подзаконски акти и документи: 
· Деловникот за работа на Владата на Република Северна Македонија, 
· Методологија за стратешко планирање и подготвување на годишната програма за работа на Владата на Република Северна Македонија, 
· Методологија за анализа на политиките и координација, 
· Методологија за проценка на влијанието на регулативата, 
· Упатство за начинот на постапување во работата на министерствата во процесот на спроведување на проценка на влијанието на регулативата и
· Одлука за формата и содржината на Извештајот зa проценка на влијанието на регулативата, 

Со Методологијата за проценка на влијанието на регулативата и Упатство за начинот на постапување во работата на министерствата во процесот на спроведување на проценка на влијанието на регулативата поблиску се уредува начинот на постапување во процесот на ПВР. 
Согласно Деловникот за работа на Владата на Република Северна Македонија, ПВР се спроведува за сите предлог-закони кои се доставуваат до Владата за разгледување и утврдување освен за: 

· Законите чие усвојување се предлага по итна постапка;
· Законите за ратификација на меѓународни договори;
· Законите со кои се врши терминолошко усогласување со други закони; 
· Буџетот на Република Северна Македонија; 
· Законот за извршување на буџетот на Република Северна Македонија;
· Законите за задолжување и 
· Законите за гаранција.





[bookmark: _Hlk193708378]Согласно Методологијата за проценка на влијанието на регулативата, процесот се спроведува во следниве чекори: 
[image: ]

Со Упатство за начинот на постапување во работата на министерствата во процесот на спроведување на проценка на влијанието на регулативата поблиску се уредува начинот на:

1. Планирање на ПВР, каде министерствата е потребно да утврдат:

· каков ќе биде степенот на можни влијанија од предлогот на закон,
· кои засегнати страни ќе бидат вклучени, 
· какви податоци ќе бидат неопходни за да се направат потребните анализи и 
· ресурсите потребни за спроведување на процесот на ПВР и подготовка на годишен план за ПВР.
	             Ова е интерна постапка во министерствата каде врз основа на анализата на состојбите во областа, дефинирањето на проблемот, анализата на постојната регулатива и на нејзиното спроведување и консултациите со засегнатите страни, министерствата се определуваат за регулаторни или нерегулаторни мерки како можни решенија за проблемите или состојбите кои биле констатирани во областите за кои се надлежни и начините за нивно решавање.




[bookmark: _Hlk99459018]2.  Подготовка на Годишен план за ПВР, кој се објавува на ЕНЕР најдоцна 15 дена по усвојувањето на Годишната програма за работа на Владата на Република Северна Македонија. Oд вкупно 11 министерства кои предвиделе подготовка на предлог закони во Годишната програма за работа на Владата на Република Северна Македонија за 2024 година, само 3 министерства (Министерство за информатичко општество и администрација, Министерство за внатрешни работи и Министерство за правда) извршиле објава на Годишен план за ПВР на ЕНЕР.

3. Подготовка на Известување за почеток на процесот на подготовка на предлог закон (во понатамошниот текст Известување) и објава на ЕНЕР најдоцна 5 дена пред почетокот на процесот на ПВР.

	             По воведените системски ограничувања на ЕНЕР во однос на почитување на роковите за објавување на документите кои произлегуваат од процесот на ПВР нема отстапки во начинот на објавување на Известувањето.





4. Спроведување процесот на ПВР опфаќа:

· анализа на проблемот, 
· дефинирање на цели на предлог законот, 
· утврдување на можни решенија на проблемот/опции за постигнување на утврдените цели (вклучувајќи ја опцијата ,,не прави ништо“), 
· утврдување на трошоците, придобивките и влијанијата од економски, фискален и социјален аспект, како и од аспект на влијанијата врз животната средина за секое од утврдените можни  решенија, 
· споредба помеѓу трошоците и придобивките од утврдените можни решенија (опции),
· утврдување на решение кое најефективно ќе придонесе кон остварување на утврдените цели на предлогот, 
· вградување на решението во предлогот на закон и
· подготовка на Нацрт извештај за ПВР кој содржи преглед на спроведените анализи и извршените консултации со засегнатите страни во текот на целиот процес на ПВР.

	Досегашната пракса покажа дека постои напредок во пополнување на Нацрт извештаите за ПВР, но сеуште постојат примери на делумно, нецелосно пополнети извештаи кои содржат скромни информации од спроведениот процес на ПВР и истите не обезбедуваат релевантни информации за позитивните и негативните влијанија од можните начини за решавање на проблемот, како и за предложениот начин за постигнување на целта заради која се предлага предлогот на закон.



5. Нацрт Извештајот за ПВР и предлогот на закон се објавуваат на ЕНЕР најдоцна 20 дена пред доставување на нацрт Извештајот за ПВР до Министерството за јавна администрација.

	Досегашната пракса покажа дека има напредок во почитување на правилото Нацрт Извештајот и нацрт Законот да се доставуваат до МЈА на мислење по истекот на минималниот рок од 20 дена за консултација на ЕНЕР, но сеуште постојат примери каде министерствата отстапуваат од ова правило. 



6. Нацрт Извештајот за ПВР, потпишан од државниот секретар на министерството се доставува на мислење до Министерството за јавна администрација. По добивање на мислењето од Министерството за јавна администрација, се подготвува предлог Извештај за ПВР, кој го потпишува ресорниот министер и заедно со Предлогот на закон и останатите материјали, се доставуваат до Генералниот секретаријат на Владата на Република Северна Македонија.

7. По утврдување на предлогот на закон од страна на Владата на Република Северна Македонија и добивање на извадок од Нацрт записникот од одржаната седница на Владата на Република Северна Македонија, Извештајот за ПВР заедно со предлогот на закон се објавува на ЕНЕР.

	Редок е случајот кога по добивање на извадок од Нацрт записникот од одржаната седница на Владата на Република Северна Македонија, министерствата ги објавуваат предлог Извештајот за ПВР и предлог законот на ЕНЕР.  

3. Состојба во однос на почитувањето на обврските кои произлегуваат од процесот на ПВР и задолжителната објава на законите (кои подлежат на процесот на ПВР) на ЕНЕР
          Направената споредба на вкупно утврдени предлог – закони од страна на Владата на Република Северна Македонија во 2024 година, податоците добиени од ЕНЕР и Генералниот секретаријат на Владата и податоците со кои располага МЈА во однос на доставени извештаи за ПВР на мислење покажуваат дека од вкупно 193 предлог закони, кои во периодот јануари- декември 2024 година биле утврдени од страна на Владата на Република Северна Македонија, [image: ]
[bookmark: _Hlk193892120][bookmark: _Hlk193803085] 104 не подлежат на ПВР, додека од останатите 89 предлог закони кои подлежат на ПВР, 55 предлог – закони или 61,8% биле доставени до Владата на Република Северна Македонија со предлог Извештај за ПВР, 30 предлог – закони или 33,7% од нив биле објавени на ЕНЕР и 17 нацрт Извештаи за ПВР или 19% од нив биле доставени до МЈА за обезбедување на мислење.  





Табела 1: Споредбени податоци за ПВР по години

	[bookmark: _Hlk69972245]ГОДИНA
	
ВКУПНО ЗАКОНИ УСВОЕНИ ОД ВЛАДАТА НА РСМ
	
ВКУПНО ЗАКОНИ УСВОЕНИ ОД ВЛАДАТА НА РСМ КОИ ПОДЛЕЖАТ НА ПВР 
	
ДОСТАВЕНИ ПРЕДЛОГ ЗАКОНИ ДО ВЛАДАТА НА РСМ СО ИЗВЕШТАЈ ЗА ПВР 

	
ОБЈАВЕНИ ДОКУМЕНТИ НА ЕНЕР 
	
ДОСТАВЕНИ НАЦРТ ИЗВЕШТАИ ЗА ПВР ДО МЈА НА МИСЛЕЊЕ 

	2014
	350
	335
	77 (22%)
	114 (32,6%)
	40 (11,4%)

	2015
	614
	566
	234 (41,3%)
	136 (24%)
	80 (14,1%)

	2016
	284
	252
	135 (53,6%)
	21 (8,3%)
	76 (30,2%)

	2017
	72
	54
	43 (80%)
	45 (83 %)
	32 (59 %)

	2018
	133
	109
	94 (86%)
	94 (86%)
	79 (72%)

	2019
	279
	242
	186 (77%)
	124 (51%)
	157 (65%)

	2020
	134
	121
	63 (52,06%)
	58 (47,93%)
	58 (47,93%)

	2021
	137
	111
	62 (55,85%)
	41 (36,94%)
	49 (44,14%)

	2022
	102
	68
	38 (56%)
	27 (40%)
	29 (42,65%)

	[bookmark: _Hlk161753554]2023
	113
	72
	44 (61%)
	37 (51,4%)
	24 (33,3%)

	2024
	193
	89
	55 (61,8%)
	30 (33,7%)
	17 (19%)



Графикон 1: Споредбени податоци за ПВР по години



Врз основа на податоците за 2024 година, се забележува нецелосна примена на ПВР. Oд 89 усвоени закони кои подлежат на ПВР, само 61,8% биле доставени до Владата со соодветни извештаи за ПВР, што укажува на тоа дека дел од законите се доставуваат до Владата без соодветна анализа на нивното влијание. Исто така, недоволната транспарентност се согледува преку нискиот процент (33,7%) на објавени документи на ЕНЕР, што едновремено упатува на ограничена можност за консултација со засегнатите страни. Дополнително, само 19% од нацрт-извештаите за ПВР биле испратени до МJА на мислење, што преставува  недоволно почитување на процедурите утврдени во Деловникот за работа на Владата. 

Приказот даден во графикон 2 укажува на различниот степен на транспарентност и вклученост на јавноста во процесот на консултации во различни министерства, со што се нагласува потребата од унапредување на практиките за објавување на предлог закони на ЕНЕР.

Графикон 2: Приказ по министерства за почитување на процесот на консултации на ЕНЕР во 2024 година



Во однос на почитувањето на процесот на консултации на ЕНЕР во 2024 година, податоците упатуваат на различна практика на министерствата во однос на објавувањето на предлог законите и извештаите за ПВР на ЕНЕР.  Од приказот може да се заклучи дека Министерството за образование и наука и Министерството за јавна администрација согласно објавите на ЕНЕР во целост ја почитуваат процедурата за објава на ЕНЕР, додека Министерството за финансии, Министерството за дигитална трансформација, Министерството за економија, Министерството за правда и Министерството за транспорт и врски имаат најголем број на необјавени документи на ЕНЕР. Оваа состојба укажува на потребата од унапредување на практиките на министерствата за спроведување на навремени консултации со цел обезбедување на инклузивност во процесот на подготовка на законите.
 
Во графикон 3 е даден преглед на постапувањето на МЈА согласно пристигнатите барања од министерствата во однос на запазувањето на постапката за обезбедување на мислење по нацрт извештаите за ПВР за законите усвоени од Владата на РСМ во 2024 година.

[bookmark: _Hlk193875142]Графикон 3: Приказ на дадени мислења од МЈА по пристигнати барања од министерствата за закони усвоени во 2024 година 



Овој приказ укажува на различниот степен на почитување на обврската за обезбедување на мислење по нацрт Извештаите за ПВР, со што се нагласува потребата од унапредување на практиките за задолжително обезбедување на мислење од МЈА пред предлог законите да се достават во владина постапка.

Со цел обезбедување на целосен увид во состојбите и постапувањето во процесот на ПВР, во Прилог 1 на овој Извештај е даден поединечен табеларен преглед[footnoteRef:2] за секое министерство поединечно, кој содржи име на законот, министерството предлагач, редниот број на седницата на Владата на Република Северна Македонија и датумот на кој законот бил утврден, податок за доставен Извештај за ПВР до Владата, податок за објавување на законот на ЕНЕР, преглед дали се објавени задолжителните документи за ПВР[footnoteRef:3], податок дали Извештајот за ПВР е навремено доставен до МЈА на мислење[footnoteRef:4] и дали е запазен минималниот рок од 20 дена консултации на ЕНЕР. Овој табеларен преглед е направен врз основа на податоците добиени од Генералниот секретаријат на Владата, ЕНЕР и податоците со кои располага МЈА. [2:  Преглед на почитувањето на обврските кои произлегуваат од процесот на ПВР и задолжителната објава на законите на ЕНЕР ]  [3:  Известување за почеток на процесот на подготовка на предлог закон, Нацрт извештај за ПВР и нацрт закон 
4 Обврска која произлегува од Деловникот за работа на Владата на Република Северна Македонија]  [4: ] 


4. Организација и управување на процесот на ПВР 

Квалитетното спроведување и управување на процесот на ПВР преку соодветни внатрешни процедури и обезбедување капацитети за спроведување на аналитичките алатки во рамки на процесот на ПВР се од исклучително значење за  обезбедување на одржливост на целокупниот процес. 

За подобра внатрешна координација на процесот во министерствата како и координација со Министерството за јавна администрација, клучна улога имаат координаторите на процесот на ПВР во министерствата и нивните заменици. Координаторот за ПВР обезбедува поддршка во однос на спроведување на сите чекори во процесот на ПВР во рамките на министерството, прибира податоци и врши подготовка на Годишниот план за ПВР, дава совети при подготвување на Извештајот за ПВР и сл. И покрај добро воспоставената структура за координација на процесот во министерствата предизвик преставува честата промена на лицата задолжени за ПВР. Оттука е неопходна поголема посветеност на државните секретари во министерствата кои го  определуваат начинот на организација на процесот. Согласно Методологијата за ПВР, државниот секретар во министерствата се грижи за постојано унапредување на процесот на ПВР во министерството преку обезбедување на доследно спроведување на процесот.

Во рамките на овој процес особено значајна улога има Генералниот секретаријат на Владата кој согласно Деловникот за работа на Владата, се грижи предлозите на закони што се доставуваат до Владата да содржат проценка на влијанието на регулативата и соработува и врши координација со министерствата по ова прашање. Сепак, и покрај јасно воспоставените структури постојат предизвици во практичната примена. Оттука, за нивно надминување е потребно Генералниот секретаријат да ја зајакне својата контролна улога и тоа во насока законите кои не ја поминале постапката за ПВР и немаат обезбедено мислење од МЈА по однос на истата да не можат да влезат во владина постапка за разгледување. 

· Организација и управување на процесот на ПВР во МЈА

          Покрај спроведување на процесот на ПВР во подготовката на предлог законите во областите за кое е надлежно, МЈА се грижи за унапредување на процесот на ПВР. Тековно, по барање на министерствата, МЈА дава информации и насоки во однос на примената на процесот на ПВР, актите кои ја уредуваат материјата за ПВР и аналитичките алатки за спроведување на ПВР.

[bookmark: _Hlk162529875]           Согласно Деловникот за работа на Владата на Република Северна Македонија, МЈА дава мислење за предлозите на закони кои подлежат на ПВР. Мислењето се подготвува врз основа на нацрт Извештајот за ПВР доставен од страна на надлежното министерство. Мислењето на МЈА содржи оценка за процесот на ПВР од аспект на усогласеност на предлог на законите со актите кои ја уредуваат материјата која се однесува на ПВР[footnoteRef:5]. Во периодот јануари – декември 2024 година, по барање на министерствата, МЈА има дадено 84[footnoteRef:6] мислења од кои 19 за нацрт Извештаи за ПВР, 12 за предлог Извештаи за ПВР, 21 за предлог закони доставени без Извештај за ПВР, 19 за предлог закони кои не подлежат на ПВР и 13 за предлог закони доставени на мислење по втор пат. [5:  Методологија за проценка на влијанието на регулативата, Упатство за начинот на постапување во работата на министерствата во процесот на спроведување на проценка на влијанието на регулативата  и Одлука за формата и содржината на Извештајот за проценка на влијанието на регулативата ]  [6:  Оваа бројка ги содржи сите закони кои биле доставени до МЈА на мислење независно дали истите биле доставени на разгледување до ВРСМ ] 






[image: A screenshot of a computer

AI-generated content may be incorrect.]


           Со цел да се даде видливост на прашањето за родовата еднаквост и социјалната инклузија, иницијативата ,,Интеграција на методологија и алатка за Родова еднаквост и социјална инклузија (РЕСИ) во рамки на процесот за проценка на влијанието на регулативата (ПВР)“ поддржана од Британската амбасада во Скопје го отвори просторот за дискусија за можноста за воведување на по длабински анализи во областа на социјалните влијанија во процесот на ПВР. Во текот септември -ноември 2024 година беа одржани 5 работилници за поврзување на РЕСИ и ПВР и тоа со претставници од Министерството за социјална политика, демографија и млади, Министерство за образование и наука, Министерство за здравство, Собрание на Република Северна Македонија, Генерален секретаријат на Владата и Министерство за јавна администрација.






· Ефективни консултации со засегнати страни и потреба од оценка на консултациите

ЕНЕР постојано се развива и претставува централна точка каде се презентираат сите предлог закони кои се доставуваат во владина постапка, заради коментар од страна на засегнатите страни. ЕНЕР и неговото користење од страна на засегнатите страни е од огромно значење за целокупниот процес на консултации и подготвувањето на регулативата. 

 Од вкупно 89 закони кои подлежат на процесот на ПВР во текот на 2024 година,  30 се објавени на ЕНЕР додека за 59 закони не е испочитувана постапката за консултации на ЕНЕР.
[image: ]

Консултациите со засегнатите страни во процесот на донесување на закони, други прописи и акти, се неизоставен дел од современиот, демократски процес на управување со јавните политики, но и еден од клучните чекори во зајакнувањето на отвореноста, одговорноста и ефикасноста на работата на државните институции. Постепеното отворање на просторот за континуиран дијалог меѓу државните институции и засегнатите страни во процесите на создавање, спроведување и вреднување на јавните политики носи потенцијал за повеќекратни позитивни ефекти за квалитетот на одлучување, како и за јакнење на довербата на граѓаните во работата на државните институции.





5. Наоди и препораки
Врз основа на податоците содржани во овој Извештај  а со цел унапредување на процесот на ПВР во продолжение се дадени наоди и препораки.

· Наоди:
1. Низок процент на обезбедување на мислење од Министерството за јавна администрација 
· Само 19% од нацрт-извештаите за ПВР биле доставени до МЈА за обезбедување на мислење, што укажува на недоследно почитување на постапката за обезбедување на мислење по нацрт Извештаите за ПВР по спроведена консултација на ЕНЕР пред да се достават предлог-законите во владина постапка.
2. Низок процент на објавување на предлог законите на ЕНЕР
· Само 33,7% од предлог-законите кои подлежат на ПВР биле објавени на ЕНЕР, што укажува дека повеќе од 66 % од предлог-законите не биле достапни за јавно коментирање во рок од минимум 20 дена на ЕНЕР.
3. Низок процент на објавување на Годишни извештаи за ПВР на ЕНЕР
· Од вкупно 11 министерства кои предвиделе подготовка на предлог закони во Годишната програма за работа на Владата на Република Северна Македонија за 2024 година, само 3 министерства (МИОА, МВР и МП) извршиле објава на Годишен план за ПВР на ЕНЕР.

· Препораки:
1. Подобрување на практиките за почитување на процедурата за спроведување на ПВР
· Министерствата пред доставување на  предлог-законите во владина процедура задолжително да обезбедат мислење по нацрт-извештаите за ПВР од МЈА.
· Генералниот секретаријат на Владата да обезбеди предлозите на законите што се доставуваат до Владата да содржат проценка на влијанието на регулативата и мислење по нацрт Извештајот за ПВР од страна на МЈА а доколку материјалите се некомплетни  да ги врати до предлагачите за нивно комплетирање како предуслов за да бидат разгледани од Колегиумот на државни секретари, работните тела на Владата и Владата.
· МЈА да обезбеди континуирани обуки за ресорните министерства за процесот на ПВР и консултации на ЕНЕР.
2. Зголемување на транспарентноста и јавните консултации
· Задолжителна објава на нацрт извештаите за ПВР и предлог законите на ЕНЕР од страна на министерствата.
· Почитување на новиот минимален рок од 30 дена за консултации на ЕНЕР согласно новиот Деловник за работа на Владата.
· Обезбедување на јавна достапност на мислењата по нацрт Извештаите за ПВР на ЕНЕР од страна на МЈА.
· Навремено објавување на Годишните планови за ПВР од страна на министерствата (во рок од 15 дена од донесување на Годишната програма за работа на Владата).
Вкупно закони усвоени од Влада кои подлежат на ПВР	
2014	2015	2016	2017	2018	2019	2020	2021	2022	2023	2024	335	566	252	54	109	242	121	111	68	72	89	Доставени предлог закони до Влада со Извештај за ПВР	
2014	2015	2016	2017	2018	2019	2020	2021	2022	2023	2024	77	234	135	43	94	186	63	62	38	44	55	Објавени документи на ЕНЕР	
2014	2015	2016	2017	2018	2019	2020	2021	2022	2023	2024	114	136	21	45	94	124	58	41	27	37	30	Доставени нацрт Извештаи за ПВР до МИОА на мислење	
2014	2015	2016	2017	2018	2019	2020	2021	2022	2023	2024	40	80	76	32	79	157	58	49	29	24	17	



Објавен на ЕНЕР	
МФ	МНР/МНРНТ	МВР	МП	МТВ	МЕ/МЕТ	МЗШВ	МИОА/МЈА	МИОА/МДТ	МОН	МК	МСПДМ	МЖСПП	МЛС	МЗ	МЕРМС	2	1	4	3	3	7	1	9	1	1	Необјавен на ЕНЕР	
МФ	МНР/МНРНТ	МВР	МП	МТВ	МЕ/МЕТ	МЗШВ	МИОА/МЈА	МИОА/МДТ	МОН	МК	МСПДМ	МЖСПП	МЛС	МЗ	МЕРМС	11	1	1	7	7	9	10	1	5	2	1	1	1	Не подлежи на ПВР	
МФ	МНР/МНРНТ	МВР	МП	МТВ	МЕ/МЕТ	МЗШВ	МИОА/МЈА	МИОА/МДТ	МОН	МК	МСПДМ	МЖСПП	МЛС	МЗ	МЕРМС	32	11	17	12	1	6	12	3	9	1	#REF!	
МФ	МНР/МНРНТ	МВР	МП	МТВ	МЕ/МЕТ	МЗШВ	МИОА/МЈА	МИОА/МДТ	МОН	МК	МСПДМ	МЖСПП	МЛС	МЗ	МЕРМС	1	



[VALUE] ([PERCENTAGE])
[VALUE]([PERCENTAGE])
[VALUE] ( [PERCENTAGE])
[VALUE] ([PERCENTAGE])

Мислење од МЈА по нацрт Извештај за ПВР	Мислење од МЈА по предлог Извештај за ПВР	Мислење од МЈА по закон доставен без нацрт Извештај за ПВР	Мислење од МЈА за закони кои не подлежат на ПВР	17	7	10	10	

